ประกาศคณะกรรมการการยางแห่งประเทศไทยประกาศคณะกรรมการการยางแห่งประเทศไทยเรื่องแบบและวิธีการยื่นคำขอรับการส่งเสริม สนับสนุนและให้ความช่วยเหลือเกษตรกรชาวสวนยางสถาบันเกษตรกรชาวสวนยางและผู้ประกอบกิจการยางพ.ศ. ๒๕๖๐ อาศัยอำนาจตามความในมาตรา๔๑ วรรคหนึ่งและวรรคสอง แห่งพระราชบัญญัติการยางแห่งประเทศไทย พ.ศ. ๒๕๕๘คณะกรรมการการยางแห่งประเทศไทยจึงออกประกาศไว้ ดังต่อไปนี้ข้อ๑ ประกาศนี้เรียกว่า ประกาศคณะกรรมการการยางแห่งประเทศไทยเรื่อง แบบและวิธีการยื่นคำขอรับการส่งเสริม สนับสนุนและให้ความช่วยเหลือเกษตรกรชาวสวนยาง สถาบันเกษตรกรชาวสวนยาง และผู้ประกอบกิจการยางพ.ศ. ๒๕๖๐ข้อ๒[๑] ประกาศฉบับนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปข้อ๓ ในประกาศนี้คณะกรรมการ หมายความว่าคณะกรรมการการยางแห่งประเทศไทยผู้ว่าการ หมายความว่าผู้ว่าการการยางแห่งประเทศไทยผู้มีอำนาจอนุมัติ หมายความว่าผู้ว่าการหรือผู้ที่ผู้ว่าการมอบอำนาจให้เป็นผู้มีอำนาจอนุมัติและลงนามในสัญญาเกษตรกรชาวสวนยาง หมายความว่าเจ้าของ ผู้เช่า หรือผู้ทำสวนยางและคนกรีดยางซึ่งมีสิทธิได้รับผลผลิตจากต้นยางในสวนยางนั้นและได้ขึ้นทะเบียนไว้กับการยางแห่งประเทศไทยสถาบันเกษตรกรชาวสวนยาง หมายความว่า สมาคม สหกรณ์หรือกลุ่มเกษตรกรชาวสวนยางที่จดทะเบียนเป็นนิติบุคคลตามกฎหมายแต่ไม่รวมถึงบริษัทจำกัดห้างหุ้นส่วนจำกัดและห้างหุ้นส่วนสามัญที่มีเกษตรกรชาวสวนยางเป็นผู้ถือหุ้นหรือหุ้นส่วนไม่ว่าทั้งหมดหรือบางส่วนและได้ขึ้นทะเบียนไว้กับการยางแห่งประเทศไทยผู้ประกอบกิจการยาง หมายความว่าผู้ทำธุรกิจที่เกี่ยวกับยางพาราข้อ๔ วัตถุประสงค์การให้กู้ยืมเงิน๔.๑ให้เกษตรกรชาวสวนยางกู้ยืมเพื่อเป็นค่าใช้จ่ายสำหรับประกอบอาชีพการทำสวนยางในด้านการปรับปรุงคุณภาพผลผลิตการผลิต การแปรรูป๔.๒ ให้สถาบันเกษตรกรชาวสวนยางและผู้ประกอบกิจการยางกู้ยืมเพื่อเป็นค่าใช้จ่ายสำหรับการปรับปรุงคุณภาพผลผลิตการผลิต การแปรรูป การตลาด และอุตสาหกรรมแปรรูปยางขั้นต้นอุตสาหกรรมการผลิตผลิตภัณฑ์ยาง อุตสาหกรรมไม้ยางและการดำเนินการอื่นที่เกี่ยวข้องกับยางพารา รวมถึงการรวบรวมผลผลิตข้อ๕ สถานที่ยื่นคำขอณที่ทำการการยางแห่งประเทศไทยจังหวัด/สาขาข้อ๖ การยื่นคำขอกู้ยืมเงิน๖.๑การยื่นคำขอกู้ยืมเงินของเกษตรกรชาวสวนยาง ให้ใช้แบบตามแบบ กอก.๑ ท้ายประกาศนี้พร้อมเอกสารดังนี้๖.๑.๑ โครงการ/แผนงาน๖.๑.๒ หลักฐานการขึ้นทะเบียนเกษตรกรชาวสวนยาง๖.๒การยื่นคำขอกู้ยืมเงินของสถาบันเกษตรกรชาวสวนยางและผู้ประกอบกิจการยางให้ใช้แบบตามกอก.๑ ท้ายประกาศฉบับนี้ พร้อมเอกสารดังนี้๖.๒.๑ โครงการ/แผนงาน๖.๒.๒ งบทดรอง ณ วันสิ้นเดือน ก่อนยื่นคำขอกู้๖.๒.๓ งบแสดงฐานะการเงิน งบกำไรขาดทุน และงบกระแสเงินสดปีก่อนที่ยื่นคำขอกู้ในกรณีปิดบัญชีไม่แล้วเสร็จให้ใช้งบการเงินก่อนหน้านั้นหนึ่งปี๖.๒.๔ สำเนารายงานการประชุมของคณะกรรมการดำเนินการครั้งที่มีมติขอกู้เงิน๖.๒.๕ สำเนารายงานการประชุมใหญ่ครั้งที่มีมติให้ลงทุนในทรัพย์สินรายการใน๖.๒.๔ และ ๖.๒.๕ ใช้ในกรณีกู้ยืมเพื่อการลงทุนในทรัพย์สินข้อ๗ คุณสมบัติของผู้มีสิทธิกู้ยืมเงิน๗.๑ผู้มีสิทธิกู้ยืมที่เป็นเกษตรชาวสวนยางต้องมีคุณสมบัติดังนี้๗.๑.๑เป็นผู้ที่ขึ้นทะเบียนกับการยางแห่งประเทศไทย๗.๑.๒ บรรลุนิติภาวะ๗.๑.๓ ไม่เป็นบุคคลล้มละลาย๗.๑.๔ เป็นผู้มีความซื่อสัตย์สุจริตมีความประพฤติเรียบร้อย และขยันขันแข็งในการประกอบอาชีพ๗.๒ สถาบันเกษตรกรชาวสวนยางที่มีสิทธิกู้ยืมต้องมีคุณสมบัติดังนี้๗.๒.๑ ขึ้นทะเบียนกับการยางแห่งประเทศไทย๗.๒.๒ มีทุนเรือนหุ้นไม่ต่ำกว่าห้าหมื่นบาท๗.๒.๓ มีวินัยทางการเงิน และไม่มีหนี้ผิดนัดค้างชำระต่อสถาบันการเงินและการยางแห่งประเทศไทยกรณีสถาบันเกษตรกรชาวสวนยางได้รับการผ่อนผันการขยายเวลาชำระหนี้ การลดหนี้ การปรับปรุงโครงสร้างหนี้ การไกล่เกลี่ยคดีการประนอมหนี้ และสถาบันเกษตรกรชาวสวนยางสามารถชำระหนี้ได้ตามเงื่อนไขถือว่ามีคุณสมบัติที่จะกู้ยืมได้๗.๓ผู้ประกอบกิจการยางที่มีสิทธิกู้ยืมต้องมีคุณสมบัติดังนี้๗.๓.๑ เป็นผู้ทำธุรกิจที่เกี่ยวข้องกับยางพาราที่มีสัญชาติไทย๗.๓.๒ เป็นผู้ขึ้นทะเบียนผู้ประกอบกิจการยางตามหลักเกณฑ์ที่การยางแห่งประเทศไทยกำหนด๗.๓.๓มีวินัยทางการเงิน และไม่มีหนี้ผิดนัดค้างชำระต่อสถาบันการเงินและการยางแห่งประเทศไทยข้อ๘ กำหนดวงเงินกู้ยืม มีดังนี้๘.๑เกษตรกรชาวสวนยาง ให้กู้ยืมได้รายละไม่เกินหนึ่งแสนบาท๘.๒ ผู้ประกอบกิจการยางซึ่งเป็นบุคคลธรรมดาให้กู้ยืมได้รายละไม่เกินหนึ่งแสนบาท๘.๓ผู้ประกอบกิจการยางซึ่งเป็นวิสาหกิจชุมชน ให้กู้ยืมรายละไม่เกินสิบเท่าของเงินทุนตนเอง(เงินทุนตนเอง=เงินออมสัจจะของสมาชิก+เงินค่าหุ้นของสมาชิก+กำไรสะสม)แต่ไม่เกินห้าสิบล้านบาท เว้นแต่กรณีที่ตั้งใหม่ไม่เกินหนึ่งปีให้กู้ยืมได้ไม่เกินสิบเท่าของเงินทุนตนเองแต่ไม่เกินหนึ่งล้านบาท๘.๔สถาบันเกษตรกรชาวสวนยางให้กู้ยืมได้รายละไม่เกินสิบเท่าของทุนเรือนหุ้นแต่ไม่เกินห้าสิบล้านบาทเว้นแต่กรณีที่ตั้งใหม่ไม่เกินหนึ่งปีให้กู้ยืมได้ไม่เกินสิบเท่าของทุนเรือนหุ้นแต่ไม่เกินหนึ่งล้านบาท๘.๕ผู้ประกอบกิจการยางซึ่งเป็นนิติบุคคลให้กู้ยืม รายละไม่เกินสิบเท่าของทุนจดทะเบียนแต่ไม่เกินห้าสิบล้านบาทเว้นแต่กรณีที่ตั้งใหม่ไม่เกินหนึ่งปีให้กู้ยืมได้ไม่เกินสิบเท่าของทุนจดทะเบียนแต่ไม่เกินหนึ่งล้านบาทข้อ๙ การกำหนดอัตราดอกเบี้ยและค่าปรับเงินกู้ยืม๙.๑ให้คิดดอกเบี้ยในอัตราไม่เกินร้อยละสิบต่อปีตามหลักเกณฑ์ที่การยางแห่งประเทศไทยกำหนดโดยความเห็นชอบของคณะกรรมการ๙.๒การคิดดอกเบี้ยให้เริ่มนับตั้งแต่วันถัดจากวันที่ผู้กู้ได้รับเงินกู้ยืมจนถึงวันที่ผู้กู้ได้ส่งชำระหนี้ให้แก่ผู้ให้กู้๙.๓ให้คิดค่าปรับในอัตราร้อยละหกต่อปี สำหรับต้นเงินที่ค้างชำระนับแต่วันถัดจากวันที่ถึงกำหนดชำระจนถึงวันที่ได้รับชำระหนี้ครบถ้วนเว้นแต่จะได้รับการผ่อนผันหรือปรับปรุงโครงสร้างหนี้ข้อ๑๐ หลักประกันเงินกู้ยืม มีดังนี้๑๐.๑หลักประกันเงินกู้ยืมของเกษตรกรชาวสวนยาง๑๐.๑.๑กรณีใช้บุคคลค้ำประกันต้องมีอย่างน้อยสองคน และต้องเป็นเกษตรกรชาวสวนยางที่ขึ้นทะเบียนไว้กับการยางแห่งประเทศไทยผู้ค้ำประกันสามารถค้ำประกันผู้กู้ได้ไม่เกินสองคน๑๐.๑.๒ กรณีใช้หลักทรัพย์ค้ำประกันต้องมีมูลค่าไม่น้อยกว่าร้อยละห้าสิบของวงเงินกู้ยืมโดยจำนองอสังหาริมทรัพย์ของตนเองและ/หรือของบุคคลอื่น๑๐.๒หลักประกันเงินกู้ยืมของสถาบันเกษตรกรชาวสวนยางสถาบันเกษตรกรชาวสวนยางต้องให้คณะกรรมการดำเนินการของสถาบันเกษตรกรชาวสวนยางทั้งคณะรวมทั้งผู้จัดการ (ถ้ามี)หรือผู้ที่ได้รับมอบหมายให้ปฏิบัติหน้าที่ผู้จัดการ (ถ้ามี) เป็นผู้ค้ำประกันในฐานะส่วนตัวในกรณีที่มีการเปลี่ยนแปลงคณะกรรมการของสถาบันเกษตรกรชาวสวนยางต้องจัดให้คณะกรรมการดำเนินการชุดใหม่ค้ำประกันเพิ่มเติมและอาจจัดให้มีหลักประกันเงินกู้อย่างใดอย่างหนึ่งหรือหลายอย่าง ดังนี้ด้วยก็ได้๑๐.๒.๑ จำนองอสังหาริมทรัพย์ หรือสังหาริมทรัพย์ ของสถาบันเกษตรกรชาวสวนยางและ/หรือของบุคคลอื่น๑๐.๒.๒ ตราสารหนี้ของสถาบันเกษตรกรชาวสวนยาง และ/หรือของบุคคลอื่นการใช้หลักทรัพย์ค้ำประกันตาม๑๐.๒.๑ และ/หรือ ๑๐.๒.๒ หลักทรัพย์ดังกล่าวจะต้องมีมูลค่าไม่น้อยกว่าร้อยละห้าสิบของวงเงินกู้ยืม๑๐.๓หลักประกันเงินกู้ยืมผู้ประกอบกิจการยาง๑๐.๓.๑ จำนองอสังหาริมทรัพย์๑๐.๓.๒ ตราสารหนี้หรือพันธบัตรรัฐบาลไทยการใช้หลักทรัพย์ค้ำประกันตาม๑๐.๓.๑ และ/หรือ ๑๐.๓.๒ ต้องมีมูลค่าไม่น้อยกว่าวงเงินกู้ยืมข้อ๑๑ การพิจารณาหลักประกันเงินกู้ยืมตามข้อ ๑๐ให้เป็นอำนาจของผู้มีอำนาจอนุมัติให้เกษตรกรชาวสวนยางสถาบันเกษตรกรชาวสวนยาง และผู้ประกอบกิจการยางกู้ยืมเงิน เว้นแต่การกู้ยืมเงินเพื่อลงทุนในทรัพย์สินต้องจำนองทรัพย์สินนั้นเป็นหลักประกันด้วยข้อ๑๒ การชำระหนี้ ให้ดำเนินการดังนี้๑๒.๑งวดการชำระคืนเงินกู้ยืมทุกสัญญาให้ผู้มีอำนาจอนุมัติเงินกู้ยืมเป็นผู้กำหนดให้สอดคล้องกับวัตถุประสงค์ของการกู้ยืมเงิน๑๒.๒ ผู้กู้ต้องชำระคืนเงินต้นและดอกเบี้ยตามงวดเวลาที่ระบุไว้ในสัญญาเงินกู้ยืม๑๒.๓ กรณีเกิดเหตุสุดวิสัยหรือเหตุความจำเป็นเช่น ภัยธรรมชาติ ภัยพิบัติ ภาวะวิกฤต ทางเศรษฐกิจ หรือเหตุอื่นตามที่การยางแห่งประเทศไทยเห็นสมควรให้เสนอผู้มีอำนาจอนุมัติพิจารณาขยายระยะเวลาการส่งใช้เงินกู้ยืมออกไปได้ตามความจำเป็นคราวละไม่เกินหนึ่งปีทั้งนี้ การขอขยายเวลาการส่งใช้จะต้องได้รับความยินยอมจากผู้ค้ำประกันและผู้จำนองด้วยข้อ ๑๓ การขยายเวลาชำระหนี้ให้ผู้กู้ยืมที่ประสงค์จะขอผ่อนผันขยายเวลาชำระหนี้ยื่นเรื่องขอผ่อนผันขยายเวลาชำระหนี้พร้อมเหตุผลต่อผู้มีอำนาจอนุมัติก่อนหนี้จะถึงกำหนดชำระทั้งหมดหรือแต่ละงวดในกรณีที่มีเหตุสุดวิสัยหรือมีเหตุจำเป็นอื่นอันมิใช่เกิดจากเหตุทุจริตซึ่งทำให้ผู้กู้ยืมไม่สามารถส่งใช้คืนเงินกู้ยืมเมื่อถึงกำหนดใช้คืนตามสัญญาได้ให้ยื่นคำร้องขอผ่อนผันขยายเวลาชำระหนี้ได้ตามข้อเท็จจริงโดยมีหลักฐานประกอบเพื่อพิจารณาตามที่การยางแห่งประเทศไทยกำหนด ให้ผู้มีอำนาจอนุมัติพิจารณาอนุมัติผ่อนผันขยายเวลาการส่งใช้คืนเงินกู้ยืมและ/หรือ งดการคิดดอกเบี้ย ค่าปรับตามความสามารถในการส่งชำระหนี้ได้ข้อ๑๔ เมื่อได้รับคำขอแล้ว ให้พนักงานตรวจสอบคุณสมบัติให้เป็นไปตามหลักเกณฑ์ตามข้อ๗ เพื่อตรวจสอบความครบถ้วนของข้อมูลแล้วให้แจ้งและออกหลักฐานการรับแจ้งเพื่อเป็นหลักฐานแก่ผู้แจ้งข้อ๑๕ วัตถุประสงค์ในการให้เงินอุดหนุนแก่เกษตรกรชาวสวนยางหรือสถาบันเกษตรกรชาวสวนยาง๑๕.๑เพื่อส่งเสริม สนับสนุน หรือให้ความช่วยเหลือในด้านการปรับปรุงคุณภาพผลผลิตการผลิต การแปรรูป๑๕.๒เพื่อส่งเสริมการตลาด อุตสาหกรรมแปรรูปยางขั้นต้น อุตสาหกรรมการผลิตผลิตภัณฑ์ยางอุตสาหกรรมไม้ยาง และการดำเนินการอื่นที่เกี่ยวข้องกับยางพารารวมถึงการรวบรวมผลผลิตห้ามมิให้จัดสรรเงินอุดหนุนให้สถาบันเกษตรกรชาวสวนยางที่เป็นสมาคมข้อ๑๖ ให้เกษตรกรชาวสวนยางสถาบันเกษตรกรชาวสวนยางที่มีความประสงค์รับเงินอุดหนุนยื่นคำขอรับเงินอุดหนุนตามแบบกอก.๑๑ ท้ายประกาศฉบับนี้ข้อ๑๗ การติดตามการให้เงินอุดหนุนให้การยางแห่งประเทศไทยติดตามการให้เงินอุดหนุนตั้งแต่เริ่มต้นโครงการจนสิ้นสุดโครงการให้ผู้รับเงินอุดหนุนรายงานผลการดำเนินโครงการให้การยางแห่งประเทศไทยภายในกำหนดเวลาสามสิบวันนับแต่วันสิ้นสุดโครงการ และให้การยางแห่งประเทศไทยรายงานให้คณะกรรมการทราบข้อ ๑๘ ให้ผู้ว่าการหรือผู้ที่ผู้ว่าการมอบหมายพิจารณาคำอุทธรณ์โดยไม่ชักช้าแต่ต้องไม่เกิน๓๐ วัน นับแต่ได้รับคำอุทธรณ์ในกรณีที่เห็นด้วยกับคำอุทธรณ์ให้ดำเนินการเปลี่ยนแปลงคำสั่งและแจ้งให้ผู้อุทธรณ์ทราบภายในกำหนดเวลาดังกล่าวนั้นด้วยในกรณีไม่เห็นด้วยกับคำอุทธรณ์ให้ส่งความเห็นพร้อมเหตุผลภายในกำหนดเวลาตามวรรคแรกไปยังผู้บังคับบัญชาของผู้ว่าการหรือผู้ที่ผู้ว่าการมอบหมายสูงขึ้นไปหนึ่งระดับให้ผู้บังคับบัญชาของผู้ว่าการหรือผู้ที่ผู้ว่าการมอบหมายดังกล่าวพิจารณาคำอุทธรณ์และพิจารณาสั่งการตามที่เห็นสมควรและแจ้งให้ผู้อุทธรณ์ทราบภายใน ๓๐ วันนับแต่ได้รับเรื่องอุทธรณ์ และให้ผลการพิจารณาดังกล่าวถือเป็นที่สุดข้อ๑๙ ให้พนักงานเสนอคำขอพร้อมด้วยหลักฐานที่ได้รับไว้เพื่อให้ผู้มีอำนาจพิจารณารับคำขอให้แล้วเสร็จ ภายใน ๔๕ วัน นับแต่วันยื่นคำขอข้อ๒๐ เมื่อผู้มีอำนาจได้อนุมัติตามคำขอให้พนักงานแจ้งให้ผู้ยื่นคำขอทราบ ภายใน ๗ วัน นับแต่ผู้มีอำนาจอนุมัติประกาศ ณ วันที่ ๕เมษายน พ.ศ. ๒๕๖๐พลเอก ฉัตรเฉลิม เฉลิมสุขประธานกรรมการการยางแห่งประเทศไทย[เอกสารแนบท้าย]๑. คำขอกู้ยืมเงินกองทุนพัฒนายางพาราตามมาตรา๔๙ (๓) แห่งพระราชบัญญัติการยางแห่งประเทศไทย พ.ศ. ๒๕๕๘(แบบ กอก.๑)๒. การตรวจสอบคุณสมบัติผู้กู้ยืมเงินกองทุนพัฒนายางพาราตามมาตรา๔๙ (๓) แห่งพระราชบัญญัติการยางแห่งประเทศไทย พ.ศ. ๒๕๕๘(แบบ กอก.๓)๓. คำขอรับเงินอุดหนุนกองทุนพัฒนายางพาราตามมาตรา๔๙ (๓) แห่งพระราชบัญญัติการยางแห่งประเทศไทย พ.ศ. ๒๕๕๘(แบบ กอก.๑๑)๔. การตรวจคุณสมบัติผู้ขอรับเงินอุดหนุนกองทุนพัฒนายางพาราตามมาตรา๔๙ (๓) แห่งพระราชบัญญัติการยางแห่งประเทศไทย พ.ศ. ๒๕๕๘ (แบบ กอก.๑๒) (ดูข้อมูลจากภาพกฎหมาย)พรวิภา/ภวรรณตรี/จัดทำ๑๐ เมษายน ๒๕๖๐นุสรา/ตรวจ๒๖ พฤษภาคม๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๙๙ ง/หน้า ๓๖/๗ เมษายน ๒๕๖๐